કોલસા અને બોકસાઈટના પરિવહનથી ધમધમતા ઓખા બંદરને પોલ્યુશન કન્ટ્રોલ બોર્ડના વાયુ પ્રદૂષણ અંગેના રિપોર્ટના પગલે બંધ કરતા અહી રોજગારી ઉપર પણ પૂર્ણ વિરામ મૂકાઈ ગયું છે. પી. સી. બી. એ ૧૧ મુદ્દા ટાંકી પ્રશ્નો ઊભા કરતા ગુજરાત મેરિટાઈમે ક્લોઝર નોટિસ આપી દીધી છે, પરંતુ બંદરીય તજજ્ઞો માને છે કે ૧૦૦ કરોડની રેવન્યૂ આપતા બંદરને બંધ કરવાને બદલે નીતિ નિયમોના પાલન માટે સરકારે પગલા લેવાની જરૂર હતી.